**ZMLUVA O DIELO č. C-NBS1-000-071-962**

**uzatvorená podľa § 536 a násl. zákona č. 513/1991 Zb. Obchodný zákonník**

**v znení neskorších predpisov** (ďalej len „zmluva“)

**ZMLUVNÉ STRANY**

1. **Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní VO>

IČO: 30 844 789

IČ DPH: SK2020815654

DIČ: 2020815654

Bankové spojenie. Národná banka Slovenska

Číslo účtu v tvare IBAN: SK07 0720 0000 0000 0000 1919

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“)

1. **Zhotoviteľ:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

Zapísaný: <vyplní uchádzač>

(ďalej len „zhotoviteľ“)

(objednávateľ a zhotoviteľ spolu aj ako „zmluvné strany“)

1. **PREDMET ZMLUVY**

1.1 Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „Špeciálne prepravné vozidlá“. Zmluvné strany uzatvárajú túto zmluvu v súlade s výsledkom predmetného verejného obstarávania na dodanie predmetu zmluvy, ktorý tvorí 1. časť predmetnej zákazky.

1.2 Zhotoviteľ sa zaväzuje pre objednávateľa zhotoviť a dodať: 1 ks špeciálneho prepravného nákladného motorového vozidla vrátane požadovaného príslušenstva a dokumentácie (ďalej len „dielo alebo vozidlo“). Dielo bude zhotovené a dodané objednávateľovi vo vyhotovení podľa špecifikácií požiadaviek motorových vozidiel, ktoré sú uvedené pre motorové vozidlá v prílohe č. 1 a tvoria jej neoddeliteľnú súčasť. Súčaťou predmetu zmluvy je aj Opcia na 1 ks špeciálneho prepravného nákladného motorového vozidlo vrátane požadovaného príslušenstva a dokumentácie podľa podmienok v tejto zmluve.

1.3 Objednávateľ sa zaväzuje riadne a včas zhotovené dielo v súlade s touto zmluvou prevziať a zaplatiť zaň dohodnutú cenu podľa platobných podmienok dohodnutých v tejto zmluve.

1.4 Zhotoviteľ prehlasuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu zhotoveniu diela potrebné.

1.5 Zmluvné strany sa budú informovať o postupe zhotovovania diela na pracovných stretnutiach podľa dohody zmluvných strán.

1.6 Predmet Opcie predstavuje právo objednávateľa objednať ďalší jeden kus nákladného špeciálne motorového vozidla vrátane požadovaného príslušenstva a dokumentácie v zmysle špecifikácie uvedenje v prílohe č. 1 k tejto zmluve (ďalej len „Opcia“).

1.7 Pre zamedzenie pochybností, objednávateľ je oprávnený (nie povinný) uplatniť si Opciu, pričom Opcia môže byť objednávateľom uplatnená zhotoviteľovi najneskôr do 24 mesiacov odo dňa nadobudnutia účinnosti tejto zmluvy.

1.8 Pokiaľ sa objednávateľ rozhodne využiť právo z Opcie, je povinný tak urobiť písomným oznámením o uplatnení práva Opcie doručeným zhotoviteľovi (ďalej len „Oznámenie o uplatnení Opcie“).

1.9 Takýmto Oznámením o uplatnení Opcie zhotoviteľovi vznikne povinnosť zhotoviť a odovzdať objednávateľovi predmet Opcie podľa podmienok uvedených v tejto zmluve.

1.10 Motorové vozidlo musí byť nové, nejazdené, bude vyrobené po nadobudnutí účinnosti tejto zmluvy, v prvotriednej kvalite a so zabezpečeným záručným a pozáručným servisom na území Slovenskej republiky.

1.11 Motorové vozidlo musí spĺňať všetky zákonné a technické podmienky na premávku na pozemných komunikáciách v Slovenskej republike a Európskej únii, technická spôsobilosť vozidla sa požaduje podľa zákona č. 106/2018 Z.z. o prevádzke vozidiel v cestnej premávke a o zmene a doplnení niektorých zákonov.

1. **TERMÍN DODANIA DIELA**
	1. Kompletná dodávka diela bude zrealizovaná do 9 mesiacov od nadobunutia účinosti tejto zmluvy.
	2. Kompletná dodávka diela, ktoré je predemtom Opcie bude zrealizovaná do 12 mesiacov odo dňa uplatnenia Opcie objednávateľom u zhotoviteľa.
2. **CENA DIELA**
	1. Cena za dielo v rozsahu stanovenom touto zmluvou bola dojednaná dohodou zmluvných strán a v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
	2. Dohodnutá cena diela a cena diela, ktoré je predmetom Opcie ako výsledok verejného obstarávania je uvedená v prílohe č. 2, ktorá tvorí neoddeliteľnú súčasť tejto zmluvy.
	3. V cene diela sú zahrnuté všetky náklady zhotoviteľa spojené s plnením predmetu zmluvy a to najmä náklady na zhotovenie diela, colné a iné poplatky, servisné prehliadky (výmena predpísaných náplní a náhradných dielov – podľa predpisu garančných prehliadok v servisnej knižke a s nimi súvisiaca práca), záručné opravy a ošetrenie vozidla po vykonaní servisnej prehliadky alebo záručnej opravy, všetky náklady spojené s dopravou vozidla do miesta prevzatia a daňové poplatky. Ošetrenie motorového vozidla predstavuje na účely tejto zmluvy umytie karosérie a vysávanie interiéru.
	4. Cenu diela, ktoré je predmetom Opcie uvedenú v prílohe č. 2 tejto zmluvy je prípustné zvýšiť o nárast miery inflácie, pričom podkladom k tejto úprave budú oficiálne štatistické údaje vyhlásené Štatistickým úradom Slovenskej republiky. Úpravu cien podľa predchádzajúcej vety je možné dohodnúť len písomným dodatkom k tejto zmluve na návrh zhotoviteľa najskôr po uplynutí 12 mesiacov odo dňa účinnosti tejto zmluvy po preukázaní nárastu inflácie a po odsúhlasení zo strany objednávateľa, v súlade s § 18 ods. 1 písm. a) zákona o verejnom obstarávaní.
3. **PLATOBNÉ PODMIENKY**
	1. Zhotoviteľ vystaví prvú zálohovú faktúru vo výške 20 % z ceľkovej ceny diela do 15 dní po zahájení prác na podvozku a kontrole zo strany objednávateľa. Zahájením prác na podvozku sa rozumie vykonanie takých nezvratných technických činností, ktoré vedú už k zmene účelu využitia vozidla, t.j. na vozidlo uvedené v predmete tejto zákazky. Zálohová faktúra bude uhradená na účet zhotoviteľa do 30 dní po jej doručení od zhotoviteľa.
	2. Zhotoviteľ vystaví druhú zálohovú faktúru vo výške 20 % z celkovej ceny diela do 15 dní po zahájení prác na opancierovaní vozidla a kontrole zo strany objednávateľa. Zálohová faktúra bude uhradená na účet zhotoviteľa do 30 dní po jej doručení od zhotoviteľa.
	3. Zhotoviteľ vystaví konečnú faktúru za jednotlivé vozidlo, po podpísaní protokolu o odovzdaní a prevzatí vozidla objednávateľom a po preprave vozidla do sídla obejednávateľa. Objednávateľ konečnú faktúru uhradí do 30 dní odo dňa jej doručenia. V konečnej faktúre budú zúčtované všetky zálohové platby
	4. K cene za dielo bude fakturovaná DPH podľa platného všeobecne záväzného právneho predpisu účinného v čase fakturácie.
	5. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
	6. Úhrada faktúry sa bude realizovať bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. V prípade, že faktúra nebude po vecnej a/alebo formálnej stránke správne vyhotovená alebo bude obsahovať nesprávne údaje, objednávateľ je oprávnený ju vrátiť zhotoviteľovi na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti faktúry začne plynúť dňom doručenia správne doplnenej alebo správne prepracovanej (opravenej) faktúry objednávateľovi.
	7. Zhotoviteľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods.1 zákona o DPH. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy.
	8. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
	9. Pokiaľ je zhotoviteľ zahraničnou osobou, tak sa zhotoviteľ zaväzuje najneskôr do doby vyhotovenia faktúry predložiť objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Zhotoviteľ vyhlasuje, že je konečným príjemcom dohodnutej ceny uvedenej v článku IV. tejto zmluvy.
4. **POVINNOSTI ZHOTOVITEĽA**

5.1 Zhotoviteľ sa zaväzuje umožniť vykonať obhliadky pri zahájení prác, pri zahájení prác na opancierovaní vozidiel a kontrole vybavenia vozidiel a to min. 3 krát, s termínmi podľa rozpracovania predmetu zmluvy podľa vzájomnej dohody.

5.2 Zmluvné strany sa dohodli, že technické, cenové a odborné informácie, ako aj iné skutočnosti, s ktorými počas plnenia predmetu tejto zmluvy prídu do styku, sú predmetom obchodného tajomstva, sú označené ako chránené a nebudú poskytnuté tretej osobe bez predchádzajúceho písomného súhlasu druhej zmluvnej strany. Tento záväzok zostáva v platnosti aj po ukončení plnenia premetu zmluvy a to bez časového obmedzenia.

5.3 Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete do 3 pracovných dní odo dňa uskutočnenia tejto zmeny.

5.4 V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 pracovné dni pred jeho plánovaným využitím. Počas trvania tejto zmluvy je zhotoviteľ oprávnený zmeniť subdodávateľa uvedeného v prílohe č. 3 tejto zmluvy výlučne na základe predchádzajúceho písomného oznámenia a nasledujúceho písomného odsúhlasenia objednávateľom. Objednávateľ má právo odmietnuť odsúhlasiť subdodávateľa a požiadať zhotoviteľa o určenie iného subdodávateľa. Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať podmienky uvedené v tejto zmluve .

5.5 Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.

5.6 Za účelom preukázania splnenia povinnosti v zmysle predchádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 3 tejto zmluvy, resp. následne doplneným/zmeneným postupom podľa bodu 2 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.

5.7 V prípade, ak zhotoviteľ poruší povinnosť v zmysle bodu 5.5 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 5.000 eur (slovom: päťtisíc eur) bez DPH za každé jednotlivé porušenie stanovenej povinnosti.

5.8 V prípade omeškania zhotoviteľa so splnením povinnosti v zmysle bodu 5.6 tohto článku zmluvy, má objednávateľ právo na zmluvnú pokutu vo výške 500 eur (slovom: päťsto eur) bez DPH za každý aj začatý deň omeškania.

5.9 Zhotoviteľ vykonáva, organizuje a zodpovedá za koordináciu vykonávania diela všetkými svojimi subdodávateľmi. Zadaním vykonania diela, resp. jeho časti subdodávateľovi sa zhotoviteľ nezbavuje zodpovednosti vykonať dielo riadne a včas v súlade s touto zmluvou. Zhotoviteľ je plne zodpovedný aj za odbornú spôsobilosť a kvalifikáciu subdodávateľa.

5.10 Zhotoviteľ záväzne prehlasuje, že je a počas celého trvania Zmluvy bude zapísaný v registri partnerov verejného sektora v zmysle § 11 zákona o verejnom obstarávaní.

5.11Zhotoviteľ sa zaväzuje poskytnúť objednávateľovi súčinnosť pri zabezpečení montáže ochranného a monitorovacieho systému „FOLLOW ME“, spočívajúcu najmä v konzultáciách a následnom poskytnutí technickej predprípravy pre montáž určených zariadení monitorovacieho systému a v umožnení montáže zariadení v zmysle bodu 7.1 prílohy č. 1 u zhotoviteľa, sprístupnením vozidla osobe určenej objednávateľom v trvaní maximálne 7 dní.

1. **ODOVZDANIE DIELA**

6.1 Zhotoviteľ je povinný objednávateľovi dodať dielo riadne a včas, odovzdať doklady, ktoré sa na tovar vzťahujú a umožniť objednávateľovi nadobudnúť vlastnícke právo k dielu v súlade so zmluvou a v zmysle prílohy č. 1 tejto zmluvy. Zhotoviteľ odovzdá objednávateľovi technickú dokumentáciu vrátane elektroinštalácie podľa prílohy č. 1, ako aj všetky záručné listy a návody na obsluhu vrátane záručných podmienok.

6.2 Kompletné vozidlo bude odovzdané objednávateľovi v sídle firmy zhotoviteľa. Následne zhotoviteľ na svoje náklady prepraví vozidlo do sídla objednávateľa, Národnej banky Slovenska, Imricha Karvaša 1, Bratislava, Slovenská republika.

6.3 O odovzdaní a prevzatí diela bude vyhotovený písomný protokol o odovzdaní a prevzatí diela (ďalej len „protokol o odovzdaní a prevzatí diela“), ktorý podpíšu oprávnení zástupcovia oboch zmluvných strán. Pokiaľ sa objednávateľ rozhodne prevziať dielo s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť. Zhotoviteľ je povinný vady a nedorobky uvedené v protokole o odovzdaní a prevzatí diela odstrániť v lehotách primerane určených objednávateľom.

6.4 Objednávateľ je oprávnený odmietnuť dielo prevziať, pokiaľ má dielo vady a nedorobky. Objednávateľ je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté objednávateľom, sa opakuje preberacie konanie podľa tohto článku zmluvy. Zhotoviteľ sa zaväzuje odstrániť vady a nedorobky zistené pri preberaní diela v lehote primerane písomne určenej objednávateľom, pokiaľ sa zmluvné strany písomne nedohodnú inak.

6.5 Zmluvné strany sa dohodli, že objednávateľ nadobudne vlastnícke právo k dielu jeho písomným odovzdaním a prevzatím.

6.6 Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk).

6.7 Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.

6.8 V prípade vyššej moci musí zhotoviteľ bez meškania a nie neskôr ako do 5 dní odo dňa výskytu vyššej moci oznámiť objednávateľovi pôsobenie a charakter vyššej moci

1. **POVINNOSTI OBJEDNÁVATEĽA**

7.1 Objednávateľ je povinný zaplatiť za dielo cenu určenú dohodou podľa čl. 3 tejto zmluvy. Objednávateľ sa zaväzuje prevziať riadne zhotovené dielo do 5 pracovných dní od doručenia písomného oznámenia zhotoviteľom.

1. **ZÁRUČNÉ PODMIENKY**
	1. Zhotoviteľ je povinný zhotoviť a dodať motorové vozidlo podľa článku 1 tejto zmluvy s parametrami a v kvalite podľa tejto zmluvy a súťažných podkladov. Zhotoviteľ sa zaväzuje, že motorové vozidlo je nové, nejazdené, prvotriedneho vyhotovenia z prvotriednych materiálov, že počas celej záručnej doby bude spôsobilé na dohodnutý, inak obvyklý účel a že si zachová dohodnuté, inak obvyklé vlastnosti.
	2. Záručná doba na motorové vozidlo okrem pancierovej nadstavby je stanovená v dĺžke 24 mesiacov alebo do najazdenia 200 000 km podľa toho, ktorá zo skutočností nastane skôr a začína plynúť dňom prevzatia motorového vozidla objednávateľom. Záručná doba na pancierovú nadstavbu je stanovená v dĺžke 5 rokov a začína plynúť dňom prevzatia motorového vozidla objednávateľom.
	3. Ak sa v priebehu záručnej doby prejaví akákoľvek vada materiálu, prác alebo výrobná vada, je zhotoviteľ povinný v lehote uvedenej v bode 8.6 vadné diely opraviť alebo vymeniť za diely v originálnej kvalite, a to bez úhrady.
	4. Súčasťou predmetu plnenia zmluvy sú servisné prehliadky počas 2 rokov alebo do najazdenia 200 000 km podľa toho, ktorá zo skutočností nastane skôr v intervaloch stanovených výrobcom vrátane spotrebovaného materiálu, výmeny náhradných dielov, prevádzkových kvapalín v originálnej kvalite a práca servisného technika.
	5. Servisné prehliadky znamenajú údržbu na danom type motorového vozidla presne podľa rozsahu prác predpísaných výrobcom motorového vozidla, vrátane poskytnutia k tomu potrebných náhradných dielov (motorový olej, olejový, palivový, vzduchový, peľový filter, brzdová kvapalina, chladiaca kvapalina, sviečky zapaľovania v originálnej kvalite) s výnimkou pohonných hmôt a práce servisného technika. Záručný servis bude zabezpečený minimálne v stredisku v Bratislave. Zhotoviteľ nie je oprávnený fakturovať objednávateľovi žiadne ďalšie dodatočné platby a náklady spojené s vykonaním záručnej opravy alebo servisných prehliadok na motorovom vozidle podľa tejto zmluvy.
	6. Po zistení vady krytej zárukou má objednávateľ právo, aby bola včas a riadne odstránená. Zhotoviteľ je povinný reklamovanú vadu odstrániť do 5 pracovných dní odo dňa uplatnenia reklamácie objednávateľom, ak sa zmluvné strany s prihliadnutím na povahu vady písomne nedohodnú inak.
	7. Záručná doba sa predlžuje o dobu, počas ktorej sú v rámci záručnej opravy odstraňované vady, za ktoré zodpovedá zhotoviteľ, a pre ktoré objednávateľ nemôže motorové vozidlo riadne používať.
	8. Zhotoviteľ poskytuje pohotovostnú servisnú službu v pracovných dňoch od 8\_00 hod do 20:00 hod na celom území Slovenskej republiky. Pohotovostvná servisná služba predstavuje minimálne call centrum a následný príjem vozidla najneskôr na ďalší pracovný deń.

8.9 Záručný servis je možné realizovať v strediskách:

* <vyplní uchádzač - adresa servisného strediska v Bratislave alebo v okolí do 70 km od Bratislavy>,
* <vyplní uchádzač - adresa servisného strediska v Banskej Bystrici alebo v okolí do 70 km od Banskej Bystrice>.
* <vyplní uchádzač - adresa servisného strediska v Košiciach alebo v okolí do 70 km od Košíc>.

Ďalšie servisné strediská: <vyplní uchádzač - adresy ďalších servisných stredísk>

1. **SANKCIE**
	1. V prípade omeškania sa s dodávkou diela podľa článku 2 zmluvy, má právo objednávateľ vyúčtovať zmluvnú pokutu zhotoviteľovi vo výške 0,05 % z ceny nedodaného diela za každý začatý deň. Týmto nie je dotknutý nárok objednávateľa na náhradu škody.
	2. V prípade omeškania s platbou, má zhotoviteľ právo vyúčtovať úrok z omeškania objednávateľovi vo výške 0,022 % z fakturovanej ceny za každý začatý deň.
	3. Za neodstránenie vady diela v lehote tejto zmluvy, je objednávateľ oprávnený uplatniť si u zhotoviteľa zmluvnú pokutu vo výške 0,05 % z celkovej ceny za dielo bez DPH za každý aj začatý deň omeškania.
	4. Zmluvné strany sa dohodli, že v prípade porušenia povinnosti mlčanlivosti podľa článku bodu 11.3 tejto zmluvy zo strany zhotoviteľa je zhotoviteľ povinný uhradiť objednvávateľovi zmluvnú pokutu vo výške 20.000,- eur za každé jednotlivé porušenie tohto záväzku.
	5. Zmluvné strany sa dohodli, že objednávateľ je oprávnený popri nároku na zmluvnú pokutu podľa tejto zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.
	6. Zmluvné pokuty podľa tejto zmluvy sú splatné do 30 dní odo dňa doručenia faktúry druhej zmluvnej strane, ak nie je v zmluve uvedené inak.
	7. Náklady na dopravu zhotoviteľa, materiál a vykonané práce v rámci záručného servisu bude počas záručnej doby hradiť zhotoviteľ.
2. **UKONČENIE ZMLUVY**
	1. Zmluvu je možné ukončiť nasledovnými spôsobmi:
3. písomnou dohodou zmluvných strán,
4. písomným odstúpením od zmluvy ktoroukoľvek zo zmluvných strán postupom stanoveným v tejto zmluve.
	1. Zmluvné strany sú oprávnené odstúpiť od zmluvy:
5. ak ide o nepodstatné porušenie zmluvy v zmysle § 346 Obchodného zákonníka,
6. ak ide o podstatné porušenie zmluvy definované v tejto zmluve alebo v Obchodnom zákonníku.
	1. Za podstatné porušenie povinnosti zhotoviteľa sa rozumie aj:
7. dielo nie je vyhotovené v požadovanej kvalite alebo nemá technické parametre, tak ako je požadované v tejto zmluve a jej prílohách č. 1.
8. omeškanie zhotoviteľa viac ako 10 dní s realizáciou diela v termíne uvedenom v článku VII bode 2 zmluvy,
9. podstatné porušenia zmluvy definované v iných ustanoveniach tejto zmluvy.
	1. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej desať dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
	2. Objednávateľ môže odstúpiť od tejto zmluvy aj v súlade s § 19 zákona o verejnom obstarávaní.
	3. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z.
	4. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane.
	5. V prípade ukončenia zmluvy odstúpením je zhotoviteľ povinný vrátiť objednávateľovi všetky zálohové platby, a to do 10 dní od doručenia písomného oznámenia o odstúpení od zmluvy. V prípade ukončenia zmluvy dohodou je zhotoviteľ povinný vrátiť objednávateľovi všetky zálohové platby, a to do 10 dní od nadobunutia účinsoti takejto dohody, pokiaľ v dohode nie je určené inak.
10. **ZÁVEREČNÉ USTANOVENIA**
	1. Zhotoviteľ sa zaväzuje k predloženiu certifikátov od častí vozidiel, ktoré majú priamy súvis s ochranou a bezpečnosťou vozidiel spolu s vozidlami. Zhotoviteľ sa zaväzuje k tomu, že vozidlá budú odovzdané vrátane technického preukazu s dokladmi na riadne prihlásenie do evidencie vozidiel v Slovenskej republike.
	2. Zmluvné strany sa dohodli, že všetky spory, ktoré vzniknú z tejto zmluvy či v súvislosti s touto zmluvou budú riešiť predovšetkým vzájomnou dohodou. V prípade, že sa nepodarí takéto spory vyriešiť dohodou, je ktorákoľvek zmluvná strana oprávnená podať na miestne a vecne príslušný súd v Slovenskej republike návrh, aby súd o takomto spore rozhodol.
	3. Zmluvné strany sú povinné zachovávať mlčanlivosť o obsahu tejto zmluvy a to najmä o dôverných informáciách uvedených v prílohe č. 1 tejto zmluvy a o skutočnostiach a údajoch, s ktorými sa oboznámia pri plnení záväzkov vyplývajúcich z tejto zmluvy. Táto povinnosť je časovo neohraničená a trvá aj po ukončení zmluvného vzťahu.
	4. Zmluvné strany sa dohodli, že písomná korešpondencia bude zasielaná na adresy uvedené v článku I tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I. tejto zmluvy, resp. na inú adresu písomne oznámenú druhej zmluvnej strane.
	5. Zmluvné strany sa zaväzujú, že budú postupovať s odbornou starostlivosťou a v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
	6. Zmluvné strany sa dohodli, že v prípade ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
	7. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
	8. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
	9. Právne vzťahy zmluvných strán výslovne neupravené v tejto zmluve sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky s ním súvisiacimi.
	10. Túto zmluvu možno meniť výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
	11. Zmluva je vyhotovená v piatich rovnopisoch, dva rovnopisy sú určené pre zhotoviteľa a tri rovnopisy sú určené pre objednávateľa.
	12. Neoddeliteľnou súčasťou tejto zmluvy sú nasledujúce prílohy:

Príloha č. 1 – Špecifikácia požiadaviek na špeciálne prepravné nákladné motorové vozidlo

Príloha č. 2 – Cena diela

Príloha č. 3 – Zoznam subdodávateľov zhotoviteľa

* 1. Objednávateľ pri spracúvaní osobných údajov dotknutých osôb zhotoviteľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: https://www.nbs.sk/sk/ochrana-osobnych-udajov.
	2. Zhotoviteľ sa zaväzuje prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne objednávateľovi najneskôr 10 dní pred predpokladanou zmenou.
	3. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

Za objednávateľa: Za zhotoviteľa:

V Bratislave, dňa V <vyplní uchádzač>, dňa <vyplní uchádzač>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Národná banka Slovenska <vyplní uchádzač>

<vyplní VO> <vyplní uchádzač>

**Príloha č. 1 zmluvy o dielo č. C-NBS1-000-071-962**

**Špecifikácia požiadaviek na špeciálne prepravné nákaldné motorové vozidlo**

| **Špecifikácia požiadaviek NBS** | **Hodnota technického parametra a výbavy ponúkaná zhotoviteľom** |
| --- | --- |
| **1. Technické požiadavky**  |
|  |  |
| 1.1 Výrobca vozidla | *<vyplní uchádzač>* |
| 1.2 Presné typové označenie modelu | *<vyplní uchádzač>* |
| 1.3 Počet kusov | 1 + 1 (Opcia) |
| 1.4 Pohon: 4x2, 4x4, 6x2 | *<vyplní uchádzač>* |
| 1.5 Rázvor: 3 400 – 4 000 mm | *<vyplní uchádzač>* |
| 1.6 Motor/minimálny výkon: vznetový, prepĺňaný / 380 kW | *<vyplní uchádzač>* |
| 1.7 Emisná trieda: Euro 6 | *<vyplní uchádzač>* |
| 1.8 Prevodovka: plnoautomatická | *<vyplní uchádzač>* |
| 1.9 Retardér/motorová brzda: s napojením na elektronické riadenie vozidla (min. 3 stupňový) | *<vyplní uchádzač>* |
| 1.10 Kompresor: s adekvátnym výkonom na dofukovanie pneumatík vozidla | *<vyplní uchádzač>* |
| 1.11 Zavesenie prednej nápravy: odpružená vzduchom, na vzduchových vankúšoch, s regulovaným zdvihom vozidla, stabilizátory pre všetky nápravy | *<vyplní uchádzač>* |
| 1.12 Zadná náprava: odpružená vzduchom, na vzduchových vankúšoch, s regulovaným zdvihom vozidla, stabilizátory pre všetky nápravy | *<vyplní uchádzač>* |
| 1.13 Uzávierka diferenciálu: na hnaciu nápravu | *<vyplní uchádzač>* |
| 1.14 Palivo: nafta motorová; palivové nádrže celkový objem nádrže min. 300 l – odporúča sa riešenie s dvoma samostatnými neprepojenými nádržami po 150 litrov (každá so samostatným palivovým čerpadlom, mierkou a optickým indikátorom obsahu nádrže, vrátane nádrže na močovinu AD Blue vhodnej veľkosti); pripúšťa sa alternatívne riešenie s hlavnou nádržou a prídavnou nádržou, kde táto má objem dimenzovaný na dojazd cca 50 – 80 km a ich technické riešenie také, že umožnia dojazd vozidla pri poškodení hlavnej nádrže. Tankovanie nádrží sa požaduje z jedného miesta. Obsah nádrží musí zabezpečiť dojazd na minimálne 600 km pri kombinovanej spotrebe | *<vyplní uchádzač>* |
| 1.15 Elektronický asistenčný systém: ABS, ASR, ESP, každý so samostatným indikátorom | *<vyplní uchádzač>* |
| 1.16 Oceľový nárazník: stabilnej konšrukcie minimálne 3 mm hrúbky s najmenej 5 bodovým uchytením na ráme cez celú šírku vozidla | *<vyplní uchádzač>* |
| 1.17 Brzdový systém: brzdy na všetky nápravy, parkovacia brzda musí odolať celkovej váhe plne zaťaženého vozidla | *<vyplní uchádzač>* |
| 1.18 Indikátor chladiacej kvapaliny: upozornenie min. množstva chladiacej kvapaliny elektornicky v kabíne vodiča | *<vyplní uchádzač>* |
| 1.19 Hmlovky: predné hmlovky s možnosťou pripojenia na stroboskopické žiarovky | *<vyplní uchádzač>* |
| 1.20 Stretávacie svetlá: min. LED kvality a vyššie | *<vyplní uchádzač>* |
| 1.21 Ukazovateľ „motohodín“: elektronicky | *<vyplní uchádzač>* |
| 1.22 Mazací systém: plne automatizovaný a centralizovaný | *<vyplní uchádzač>* |
| 1.23 Klaksón: podtlakový, zduchový | *<vyplní uchádzač>* |
| 1.24 Pneumatiky: štandardných rozmerov s celoročným dezénom, vybavené dojazdovou vložkou umožňujúcou núdzový dojazd na vzdialenosť 50 – 80 km | *<vyplní uchádzač>* |
| 1.25 Rezervné koleso: |  |
| 1.25.1 Rezervné koleso 1 ks, umiestnené vo vozidle – ak nie je iná možnosť (z pohľadu platnej legislatívy) schválenia vozidla do prevádzky, vybavené dojazdovou vložkou umožňujúcou núdzový dojazd na vzdialenosť 50 – 80 km | *<vyplní uchádzač>* |
| 1.25.2 Rezervné koleso 2 ks, ako náhradný diel uskladnené v určených priestoroch NBS, vybavené dojazdovou vložkou umožňujúcou núdzový dojazd na vzdialenosť 50 – 80 km | *<vyplní uchádzač>* |
| 1.26 Chránený alternátor: umiestnený tak, aby bol chránený proti mechanickému poškodeniu | *<vyplní uchádzač>* |
| 1.27 Systém čistenia na reflektory – iba na hlavné reflektory, systém čistenia, ktoré zabezpečí odstránenie nečistôt bez nutnosti vystúpiť z vozidla | *<vyplní uchádzač>* |
| 1.28 Čelné sklo: vyhrievané, vyhrievaná hadička a nádržka ostrekovača; min. dva dostatočne výkonné a pevné stierače | *<vyplní uchádzač>* |
| 1.29 Vzduchový systém: vykurovaný odstraňovač vlhkosti stlačeného vzduchu | *<vyplní uchádzač>* |
| 1.30 Motorový priestor: vybavený samohasiacim protipožiarnym zariadením | *<vyplní uchádzač>* |
|  |  |
| **2. Rozmery a nosnosť** |
|  |  |
| 2.1 VozidloMaximálne vonkajšie rozmery nezaťaženého vozidla vrátane všetkých prídavných zariadení a nakladacej plošiny, pri sklopených bočných zrkadlách dĺžka 7 **000 mm** (vrátane predný bezp. rám, nakladacia plošina vertikálne)šírka **2 800 mm** (pri sklolených zrkadlách a 3 050 mm vrátane zrkadiel)výška **3 000 mm** (so všetkými prídavnými zariadeniami – maják, anténa) | *<vyplní uchádzač>* |
| 2.2 KabínaMin. pre tri osoby, samostatná, nie spojená s nákladovým priestorom do jedného kontinuálneho celku, rozmery určiť tak, aby pri zabezpečení vnútorných rozmerov nakladacieho priestoru (a splnení všetkých technických požiadaviek) neboli prekročené maximálne rozmery vozidla | *<vyplní uchádzač>* |
| 2.3 Nakladací priestorMinimálne vnútorné rozmery dĺžka 4 **500 mm** šírka **2 300 mm** výška **1 650 mm** (odporúčané : 1 700 mm)otvor nakladacieho priestoru po celej výškwé a šírke nakladacieho priestoru – minimálnevýška **1 600** **mm** (odporúčané: 1 650 mm)šírka **2 250 mm** | *<vyplní uchádzač>* |
| 2.4 Nosnosť:úžitková 7 **000 kg** (netto váha nákladu, bez hmotnosti posádky, paliva a ostatných prídavných zariadení a doplnkov) | *<vyplní uchádzač>* |
|  |  |
| **3. Ochranné prvky (informácie v celej časti 3. tabuľky predstavuje dôverné informácie)** |
|  |  |
| 3.1  |  |
| 3.1.1  |  |
| 3.1.1.1  |  |
| 3.1.1.2  |  |
| 3.1.2  |  |
| 3.2  |  |
| 3.3  |  |
| 3.4  |  |
|  |  |
| **4. Kabína** |
|  |  |
| 4.1 Strecha:vodorovná, alebo zošikmená dopredu. Vyklápanie kabíny elektro - hydraulické s možnosťou manuálneho ovládania s možnosťou vykonávať všetky údržby a opravy bez obmedzení a chránená proti prístupu nepovolaných osôb. Vybavená 24 V zástrčkou. | *<vyplní uchádzač>* |
| 4.1.1 Strešný núdzový východ – v jednej rovine so strechou, manuálne otvárateľný z vnútra kabíny. Z vonkajšej strany prístup k otváraciemu mechanizmu, chránený cylindrickým bezpečnostným zámkom. | *<vyplní uchádzač>* |
| 4.2 Dvere: |  |
| 4.2.1 Pánty v prevedení a počte takom, aby boli schopné odolávať záťaži od váhy dverí. | *<vyplní uchádzač>* |
| 4.2.2 Plynová vzpera – ochrana pred nežiaducim zatvorením. | *<vyplní uchádzač>* |
| 4.2.3 Dvere na strane vodiča a na strane spolujazdca. | *<vyplní uchádzač>* |
| 4.2.4. Rukoväte dverí – všetky dvere zvnútra vybavené stabilnou rukoväťou. Vonkajšie rukoväte klasické podľa typu vozidla a výrobcu. | *<vyplní uchádzač>* |
| 4.2.5 Centrálne zamykanie bez použitia diaľkového ovládania, blokované počas prevádzky vozidla. | *<vyplní uchádzač>* |
| 4.2.6 Tesnenia dverí – dvojité gumenné, tvarované. | *<vyplní uchádzač>* |
| 4.2.7 Zámky – ovládané zvonku kľúčom, z vnútornej strany ovládané tlačidlami. | *<vyplní uchádzač>* |
| 4.3 Okná: |  |
| 4.3.1 Veľkosť okien – štandardná, podľa značky a typu vozidla. | *<vyplní uchádzač>* |
| 4.3.2 Čelné sklo – na celú šírku kabíny. | *<vyplní uchádzač>* |
| 4.3.3 Bočné sklá – pevne osadené, bez možnosti sťahovania. | *<vyplní uchádzač>* |
| 4.3.4 Elektrické vyhrievanie okien alebo prívod vzduchu (na obmedzenie ich zahmlievania) – všetky okná. | *<vyplní uchádzač>* |
| 4.4 Klimatizácia: |  |
| 4.4.1 Automatická, duálna, s možnosťou nastavenia – variabilné pozície; rovnomerné rozmiestnenie výduchov tak, aby bol zabezpečený tepelný konfort celej posádky. | *<vyplní uchádzač>* |
| 4.4.2 Nezávislé kúrenie – vyvedenie kontrolky na prístrojovej doske s predhrevom kabíny bez predhrevu motora. Ovládanie prídavného kúrenia možné na diaľkové ovládanie, | *<vyplní uchádzač>* |
| 4.5 Dodávka čerstvého vzduchu:v prípade potreby možnosť manuálneho prepnutia prívodu čerstvého vzduchu cez širokospektrálny filter napr. Dräger, typ-VS 2.1 „A/ABEK-Hg“/ so spätnou resp. bezpečnostnou klapkou.  | *<vyplní uchádzač>* |
| * 1. Príslušenstvo a vybavenie kabíny vozidla:
 |  |
| 4.6.1 Sedadlá min. 3 ks (2+1) pre pohodlné individuálne sedenie. Vzduchom odpružené min. vodič. Sedadlá polohovateľné, elektricky vyhrievané min. 2 ks, istené proti skratu a prehriatiu; všetky s bezpečnostnými pásmi. | *<vyplní uchádzač>* |
| * + 1. Skrinka na zbrane a ochranné vesty primerane počtu osôb; umiestnené v kabíne.
 | *<vyplní uchádzač>* |
| * + 1. Kamiery – 360 °, zadná kamera - 1 ks, umiestnená vo vyššej časti vozidla, umyvateľná vodnou tryskou. Výstup signálu na monitor v kabíne vozidla, s umiestnením vonkajšieho mikrofónu a vnútorného reproduktora na možnosť komunikácie vodiča s obsluhov v nakladacom priestore
 | *<vyplní uchádzač>* |
| * + 1. Izolácia z nehorľavého materiálu – zabezpečujúce tepelnú a zvukovú izoláciu.
 | *<vyplní uchádzač>* |
| * + 1. Čalúnenie kabíny – podľa vzorkovníka dodávateľa vozidla (nadstavby).
 | *<vyplní uchádzač>* |
| * 1. Rôzne:
 |  |
| * + 1. Tachograf – digitálny, podľa zákona č. 461/2007 Z.z. o používaní záznamového zariadenia v cestnej doprave.
 | *<vyplní uchádzač>* |
|  |  |
| **5. Nosné časti vozidla (informácie v bode 5.2 tejto časti tabuľky predstavuje dôverné informácie)** |
| 5.1 Nízkotorzná sendvičová konštrukcia antikorózne ošetrená. | *<vyplní uchádzač>* |
| 5.2  |  |
| 5.3 Nákladný priestor – podlaha o minimálnej nosnosti 2 000 kg/m²; pevná, protišmyková, bez výstupov a výrazného žliabkovania - požaduje sa prevedenie umožňujúce používanie manipulačných vozíkov a nakladačov; odolná proti vlhkosti, z protikorózneho materiálu. | *<vyplní uchádzač>* |
| 5.4 Ochranné krytky zámkov proti špine a ľadu. | *<vyplní uchádzač>* |
| 5.5 Zadná časť vozidla – uzatváranie úložného priestoru dvoma dverami, prekryté nakladacou plošinou. Dvere s možnosťou otvorenia a aretáciou. Možnosť otvorenia dverí o 270 °. Každé dvere s troma zosilnenými pántmi, s podperou (proti sadaniu).  | *<vyplní uchádzač>* |
| 5.6 Nakladacia plošina – nosnosť nakladacej plošiny 2 000 kg na celú šírku zadnej časti vozidla maximálnej dĺžky 1 300 mm; ovládaná 24 V motorom. Ovládacie panely umiestnené po obidvoch stranách vozidla s možnosťou ovládania nášľapnými tlačidlami umiestnenými na plošine a diaľkovo ovládané samostatným mobilným ovládacím panelom. Nakladacia plošina napojená na záložné batérie(možnosť vypnutia počas jazdy vozidla). | *<vyplní uchádzač>* |
|  |  |
| **6. Výbava nákladného priestoru** |
|  |  |
| 6.1 Upínacia lišta: 3 kombinácie upínacích líšt s drážkami na ukotvenie rozperných tyčí, pozdĺž celého nákladného priestoru na každej strane vozidla. Výška stredu lišty 460 mm, 900 mm, 1 300 mm – merané od podlahy. | *<vyplní uchádzač>* |
| 6.2 Rozperná tyč: 5 ks z ľahkého pevného kovu (dural) na zabezpečenie nákladu. | *<vyplní uchádzač>* |
|  |  |
| **7. Bezpečnostná inštalácia** |
|  |  |
| 7.1 Ochranný a monitorovací systém „FOLLOW ME“ zabezpečí subdodávkou NBS – umiestnenie kabeláže, nahrávacieho a komunikačného zariadenia (mobilné NVR), IP kamier, antén, čidiel,vypínačov,iných bezpečnostných prvkov a ich súčastí bude dohodnuté s dodávateľom. | *<vyplní uchádzač>* |
| 7.2 Vysoko výkonné sirény: aktivovateľné prostredníctvom tlačidla na riadiacej konzole a taktiež alarmy. | *<vyplní uchádzač>* |
| 7.3 Výstražné svetelné zariadenia: 2 ks modré stroboskopické majáky umiestnené na streche kabíny (možnosť magnetického upevnenia); 2 ks stroboskopické modré svetlá umiestnené na prednej maske vozidla; 2 ks biele stroboskopické svetlá umiestniť v hmlových svetlách vozidla; 2 ks modré stroboskopické svetlá umiestnené v zadnej časti vozidla na hornom okraji ložnej plochy (ovládané samostatným vypínačom). | *<vyplní uchádzač>* |
| 7.4 Hlavný vypínač pre záložné batérie: umiestniť na komunikačnej konzole. | *<vyplní uchádzač>* |
|  |  |
| **8. Elektrická výbava** |
|  |  |
| 8.1 Záložné batérie: 2 ks s indikátorom stavu nabitia na riadiacej konzole. | *<vyplní uchádzač>* |
| 8.2 Osvetlenie nákladného priestoru: ovládané z kabíny vodiča aj priamo na ložnej ploche nákladného priestoru. | *<vyplní uchádzač>* |
| 8.3 Transformátor napätia: z 24 V na 230 V umiestnený v nákladovom preiestore vozidla so zásuvkov na 220 V.s výkonom dostatočným pre napájanie prístrojov. | *<vyplní uchádzač>* |
| 8.4 Samostatná nabíjačka aj pre záložné batérie s 10 m káblom a zástrčkou 230 V. | *<vyplní uchádzač>* |
|  |  |
| **9. Komunikačné systémy** |
|  |  |
| 9.1 Komunikačný rádiový systém:Príprava pre digitálnu vozidlovú rádiostanicu typ MOTOROLA DM 3600, pracujúca v pásme UHF, s parametrami stanovenými TÚ SR, t.j. výkon 10W, šírka pásma 12,5KHz, s prídavným reproduktorom. | *<vyplní uchádzač>* |
| * 1. Inštalácia:
* hands free sady pre mobilný telefón využívajúca Bluetooth rozhranie,
* navigačný systém s mapovými podkladmi pre Európu,
* intercom pre spojenie posádky s okolím na pravej aj ľavej strane vozidla.
 | *<vyplní uchádzač>* |
| * 1. Anténne systémy – príprava (antény namontované na streche kabíny a kabeláž ukončená v komunikačnej konzole) pre:
* rádiostanicu - anténa Motorola typ Part Number: HAE6017A,
* GPS/GSM anténu pre systém FOLLOW ME,
* GSM anténu pre mobilný telefón,
* mýtny systém prevádzkovaný v Slovenskej republike.
 | *<vyplní uchádzač>* |
|  |  |
| **10. Nátery – ochrana proti korózii**  |
|  |  |
| 10.1 Vysoko kvalitné oteruvzdorné farby; farebná škála odtiene modrej podľa dohody s NBS. | *<vyplní uchádzač>* |
| 10.2 Ochrana dutín proti korózii. | *<vyplní uchádzač>* |
|  |  |
| **11. Vybavenie - príslušenstvo** |
|  |  |
| Vozidlo musí byť vybavené príslušenstvom v rozsahu zákona o cestnej premávke. | *<vyplní uchádzač>* |
|  |  |
| **12. Dokumentácia** |
|  |  |
| 12.1 Užívateľská príručka pre všetky časti a komponenty vozidla. | *<vyplní uchádzač>* |
| 12.2 Atesty pre prídavné inštalácie. | *<vyplní uchádzač>* |
| 12.3 Schémy elektrických rozvodov a obvodov. | *<vyplní uchádzač>* |
| 12.4 Dokumentácia zaťaženia vozidla. | *<vyplní uchádzač>* |
| 12.5 Príručka na údržbu vozidla. | *<vyplní uchádzač>* |
| 12.6 Technická dokumentácia pre údržby a opravu mimo servis. | *<vyplní uchádzač>* |
| 12.7 Výkresová dokumentácia vozidla s technickými dátami. | *<vyplní uchádzač>* |
| 12.8 Osvedčenie o technickej kontrole. | *<vyplní uchádzač>* |
| 12.9 Osvedčenie o emisnej kontrole. | *<vyplní uchádzač>* |
| 12.10 Technický preukaz motorového vozidla. | *<vyplní uchádzač>* |
|  |  |
| **13. Opravy a dostupnosť servisov** |
|  |  |
| Zabezpečenie servisu (minimálne) v Bratislave, Banskej Bystrici a Košiciach, resp. do 70 km v okolí týchto miest; výmena sklených výplní musí byť zabezpečená najneskôr do šesť týždňov od nahlásenia poškodenia. | *<vyplní uchádzač>* |
|  |  |
| **14. Zákonnosť** |
|  |  |
| Splnenie technických noriem a právnych predpisov v oblasti prevádzky vozidiel v premávke na pozemných komunikáciách. Vozidlo ako celok musí spĺňať požiadavky technických parametrov a požiadaviek pre prevádzku vozidiel v premávke na pozemných komunikáciách v Slovenskej republike.  | *<vyplní uchádzač>* |

Poznámka:

Uchádzač vyplní stĺpec *“Hodnota technického parametra a výbavy ponúkaná zhotoviteľom“*. Pri každom parametri a výbave slovne s objektívnym vyjadrením danej hodnoty (plnenie daného parametra uchádzačom), t. j. slovom príslušnej hodnoty/výbavy resp. slovom „áno“ alebo „nie“ môže vyplniť iba tie parametre, kde je opísaná aj požiadavka verejného obstarávateľa slovami príslušnej hodnoty a slovami „vyplní uchádzač“.

**Príloha č. 2 zmluvy o dielo č. C-NBS1-000-071-962**

**Cena diela**

| **\*Položka číslo** | **Značka a obchodný názov špeciálneho prepravného motorového vozidla nákladného** | **Počet kusov** | **Jednotková cena za jedno vozidlo v eurách bez DPH** | **Cena za položky spolu v eurách bez DPH** |
| --- | --- | --- | --- | --- |
| 1. | *<*vyplní uchádzač*>* | 1 | *<*vyplní uchádzač*>* | *<*vyplní uchádzač*>* |
| 2. | *<*vyplní uchádzač*>* | 1 | *<*vyplní uchádzač*>* | *<*vyplní uchádzač*>* |

\* Položka č. 1 - špeciálne prepravné motorové vozidlo nákladné

Položka č. 2 - špeciálne prepravné motorové vozidlo nákladné - opcia

**Príloha č. 3 zmluvy o dielo č. C-NBS1-000-071-962**

**Zoznam subdodávateľov zhotoviteľa**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |
| --- | --- | --- |
| **Por. č.** | **Obchodné meno, sídlo, IČO, zápis do príslušného obchodného registra subdodávateľa** | **Osoba oprávnená konať za subdodávateľa (meno a priezvisko, adresa pobytu, dátum narodenia)** |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* |